Art Institute of Chicago

Art Institute of Chicago er eit av dei eldste og største kunstmusea i USA. Det blei grunnlagt i 1879 og ligg i Grant Park i Chicago i Illinois. Museet har over 1,5 millionar vitjande kvart år. Den omfattande samlinga er delt inn i 11 avdelingar, og rommar blant anna ikoniske verk som Ein søndag ettermiddag på Île de la Grande Jatte av Georges Seurat,  Nighthawks av Edward Hopper og American Gothic av Grant Wood. Den permanente samlinga består av nær 300 000 verk. Det blir halde over 30 spesialutstillingar i året som tek for seg særlege aspekt ved samling og presenterer nyskapande kuratorisk og vitskapleg forsking.

Som forskingsinstitusjon har Art Institute òg ei konserverings- og ei konserveringsforskingsavdeling, fem konserveringslaboratorium og eit av dei største kunsthistorie- og arkitekturbiblioteka i verda, Ryerson & Burnham Libraries.

Med tida er har samlingane til museet vokse seg til, og det har vore nødvendig med fleire utvidingar. Den opphavlege bygningen er frå 1893, og blei oppført i samband med World's Columbian Exposition det året. Det seinaste tilbygget, Modern Wing teikna av Renzo Piano, opna i 2009 og auka museumsområdet til kring 90 000 m². Dette gjorde til det nest største kunstmuseet i USA, berre overgått av Metropolitan Museum of Art i New York. Museet er tett knytt til School of the Art Institute of Chicago, ein leiande kunstskole, og denne kombinasjonen er ein av dei få gjenverande samla kunstinstitusjonane i landet.

 Døme på verk ved museet 

 Kjelder 

Denne artikkelen bygger på «Art Institute of Chicago» frå ,  den 10. november 2024.  

Bakgrunnsstoff

Kategori:Byggverk i Chicago
Kategori:Kunstmuseum i USA
Kategori:Skipingar i 1879